Downloaded from YTS.MX
DEN FØLGENDE FILMEN INNEHOLDER GRAFISKE BESKRIVELSER
Official YIFY movies site: YTS.MX
AV SEKSUELL VOLD SOM ENKELTE SEERE KAN FINNE FORSTYRRENDE.
TA HØYDE FOR DETTE.
Er alle klare?
Jeg kommer ikke til å gjenta det.
I et år og 11 måneder
har en familie sørget over tapet av denne personen.
Og på lørdag kalte dere det en såpeopera.
På søndag sammenlignet dere det med en Almodóvar-film.
Dette er ingen såpeopera.
Det er en rettssak for en 19 år gammel jente.
Et søk pågår i Mijas i Málaga etter en 19 år gammel kvinne.
Rocío Wanninkhof.
Alle dekket det. Pressen, fjernsynet og radioen.
Det var en av de mest profilerte sakene de siste årene og i sin tid.
I hele Spania, ikke bare Costa del Sol og Málaga,
hadde denne historien alt mulig for avisene.
Det var en kjempestor sak som bergtok nasjonen.
Kriminologi prøver å besvare spørsmålet:
"Hvorfor krysser visse folk den streken og ender opp med å drepe noen?"
Jeg er advokat og kriminolog. Jeg vil si denne saken er et eksempel
for enhver jusstudent.
Verdien som tillegges kvinners liv forbløffer meg noen ganger.
EN ORIGINALDOKUMENTAR FRA NETFLIX
LA CALA DE MIJAS ANDALUCÍA I SPANIA
Det var mange av oss i begynnelsen, og Rocío var der fra starten av.
Det var ikke det at hun likte fotball,
-men hun moret seg sammen med oss, og… -Hun prøvde og likte det.
Hun var nummer seks, hun likte det tallet.
-Ja, seks. -Alle hadde hvert sitt nummer.
Våre egne nummer. Vi kranglet om noen endret dem.
-Familien og vennene våre satt her. -Ja.
Alle kom. Moren hennes, Rocío, Rosa, Alicia…
-Alle kom. -Alle mødrene satt her.
Da vi scoret vårt første mål, gjorde Rocío og jeg sånn:
Et lite hurrarop. "Nei, opphavsrett."
Ja, og så kopierte vi henne med en gang, og hun sa: "Nei, opphavsrett."
-Ja. -Vi var bare barn…
-Vi var bare 15–16 år gamle. -Seksten.
Vi var barn.
Hun var så forelsket i kjæresten sin på den tiden, Toni.
-Så forelsket. -Ja, hun var gal etter ham. Gal.
-De var det peneste paret. -Han var nydelig, og det var hun også.
Et vakkert par. To attraktive folk.
-Hun var morsom å være rundt. -Mye moro.
-Hun smilte alltid… -Alltid.
-Jeg så henne aldri bli sint på noen. -Nei.
Hun ble aldri sint.
-Hun likte å more seg. -Ja.
Alltid. Hun var alltid klar for moro.
Ja.
Jeg husker at de hadde, kanskje to eller tre år på rad,
heavy metal-telt på markedet.
Ved inngangen var det et område med karuseller for barn,
og så området med telt hvor folk gikk for å spise og danse.
Baksiden, rett ved elven, var for unge mennesker.
VENN AV ROCÍO
Det var satt opp fire boder
der vi drakk kalimotxo, som vi gjorde da.
Masse kalimotxo, heavy metall og rock. Men det var flott. Alltid gode vibber.
9. OKTOBER 1999
Vi skulle møtes i teltet den kvelden.
Og… Jeg husker det var rundt klokken ti om kvelden.
Noen av oss fra vennegjengen var der og ventet.
Timene gikk, og Rocío hadde fortsatt ikke kommet.
Vi ventet på henne, men hun dukket ikke opp.
Hun dro fra kjærestens hus…
Det er langt opp den bakken.
Det var ingen belysning, og den var omgitt av åkrer.
Så nei, hun kom aldri.
SAVNET DAG 1
Min datter kom ikke hjem den kvelden, så vi dro ut og lette.
Vi gikk, og jeg så en ganske stor blodflekk.
Og jeg sa: "Se på den store blodflekken der borte.
Virker som noen har drept et dyr."
Jeg gikk litt nærmere,
og da så jeg min datters joggesko.
"Det er Rocíos joggesko."
Og han sa: "Det er umulig."
MOREN TIL ROCÍO
Jeg sa at det er hennes joggesko. Vel, jeg ble helt hysterisk, gal.
Jeg sa: "Ring politiet. Det er joggeskoene hennes."
LANGT HÅR, BRUNE ØYNE
SAVNET PERSON-RAPPORT
Da hun ble meldt savnet,
ringte rettslegen og fortalte om en mulig åstedsgransking…
MEDISINSK UNDERSØKER
…og ba om vårt kriminaltekniske innspill.
Vår første vurdering var at noe hadde skjedd
som involverte mye blod.
Vi trodde at et slags overfall
med nese- eller munnskader hadde skjedd.
Kanskje til og med knivstikking.
Da vi gikk videre, fant vi stadig større, mer utstrakte blodspor.
De indikerte at personen bevegde seg stadig raskere.
Kanskje løp.
Sporene forsvant en stund,
til vi kom til et område med mye større blodflekker,
noe som indikerte at det hadde vært betydelig blodtap.
Det ble funnet flere blodflekker
som stemte overens med det vi trodde var en kropp som hadde blitt dratt.
De stoppet i et område der det var, som jeg husker det, hjulspor.
Vi prøvde å identifisere både hjulene og kjøretøyet.
Vi kom over et blodstenket papir,
og vi fant et par joggesko som ble identifisert som offerets.
FOTOGRAFISK RAPPORT
PRØVER TIL ANALYSE BLODPRØVER
JOGGESKO PÅ PAPIRET
SIGARETTSTUMP
Sigarettstumpene ble analyserte
for å se om det fantes DNA fra spytt på dem.
Vi samlet alt vi trodde kunne gi informasjon
om hvorvidt noen hadde vært der som vi kunne identifisere
ved hjelp av prøvene.
DNA FRA MANN FUNNET PÅ GRUNN AV SIGARETTSTUMPEN
Vi startet en mer detaljert etterforskning
basert på de opplysningene.
Jeg husker ikke hvordan jeg fant ut at Rocío hadde vært savnet
siden kvelden vi hadde planlagt å møtes.
Jeg husker at jeg skrudde på nyhetene på radioen om morgen og hørte
at Rocío hadde forsvunnet.
Og det var et sjokk. Jeg begynte å gråte. Sjefen min spurte hva det var.
Jeg sa: "Det er min venn. Hva har skjedd?"
Det var da jeg fikk vite at lokalpolitiet i La Cala
og medisinsk personell allerede utførte søk.
Så jeg spurte sjefen min om jeg kunne bli med på letingen
sammen med vennene mine.
Jeg ber alle om å gi meg tilbake datteren min.
Og om å behandle henne så godt som mulig. Mange folk…
Takk til alle dem som hjelper oss.
Det er mange av dem.
Jeg har tre døtre på hennes alder.
Vi bor nært. Vi kom for å tilby vår støtte.
For å støtte moren, faren og hele familien.
Vi skal prøve å holde dette gående, og vi stopper ikke før Rocío er funnet.
Letingen fortsetter.
Den 19-åringen som forsvant på lørdag…
En uke etter at søket, med over 600 deltagere, begynte…
Grupper dro med Sivilforsvaret og lokalpolitiet,
og vi dro alene oppi åsene på cross-syklene våre.
Bare lette. Som å lete etter en nål i en høystakk.
Og man var anspent og tenkte:
"Hva om noe faktisk har skjedd og jeg finner henne?
Eller jeg løfter et kumlokk og finner henne?
Hva om jeg ser bak det treet? Hva om…?"
Det var skikkelig tøft.
Jeg husker at vi dro med en kollega.
Vi parkerte varebilen utenfor huset til Alicia Hornos.
Folk kom og gikk hele tiden.
Familien kom ut for å snakke med media, som stadig spurte etter dem.
Hvis ingen hever stemmen, hvis ingen sier noe,
så glemmer folk.
Og som dere ser, er media her,
pressen er her, alle TV-stasjonene er her.
FAREN TIL ROCÍO
Det er den eneste måten å holde dette gående på.
Død eller levende, jeg vil bare ha henne tilbake.
ROCÍOS SØSTER
Tre uker hadde gått,
og selvfølgelig var det mange tårer og redsel rundt hennes forsvinning,
mye gråt.
Og følelsen spredte seg.
Det var ikke bare familien, som var mest berørt, som følte det.
De frivillige, vennene hennes fra skolen og nabolagets venner følte det også.
Det var sinnsstemningen.
En stemning av gjennomtrengende tristhet.
SAVNET DAG 25
Vi skal gi dere nyheter som vi håpet å aldri måtte dele.
Det er funnet et lik som kan være det av Rocío Wanninkhof,
tjuefem dager etter at hun forsvant.
Liket ble funnet gjemt i noen hekker som skilte en boligutbygging,
bare 200 meter fra motorveien til Marbella,
på en grusvei der nesten ingen kjøretøy fikk plass.
Da myndighetene ankom stedet for å fjerne liket,
var det lite annet igjen enn skjelettet.
Det så ut som et lik som hadde ligget der lenge.
Mens de samlet prøver,
fant de noen poser, store svarte søppelsekker,
med klær i dem,
mest T-skjorter.
Basert på T-skjortene begynte vi å føle oss ganske sikre på
at liket kan være det av den jenten, Rocío Wanninkhof.
Vet du hva? Jeg går forbi der hver dag.
Og jeg husker det hver dag. Jeg snur hodet og ser av gammel vane.
På vei dit og tilbake.
Og jeg tenker: "Vi lette her, og hun ble funnet 20 kilometer unna."
Da vi planla obduksjonen, var vi fem medisinerne til stede…
…jeg mener, seks…
Vi gjorde det nesten i hemmelighet,
fordi vi visste at det var et mediesirkus.
Så vi utførte obduksjonen og tok vår tid.
Vi jobbet utover natten og prøvde å bruke all vår kunnskap,
for vi visste at det ville være overalt i media.
Kroppen vi måtte jobbe med ga oss
mye mindre informasjon enn om den hadde forråtnet i vanlig tempo.
Men under visse forhold med fuktighet, regn og varme
skjer forråtningen mye raskere.
Det var ingen organer igjen. Med andre ord fant vi bare bein.
Så vi måtte finne noe annet
som kunne fortelle oss hvordan angrepet kunne ha skjedd.
Det var en gruppe sår ved siden av hverandre,
først og fremst på ryggen til liket.
Jeg tror det var åtte svært repeterende stikkskader
levert av et slags våpen med ensidig egg.
Konklusjoner?
Dette angrepet var svært brutalt og repetitivt.
Gjerningspersonen må ha vært rask,
for offeret var enten helt immobilisert eller hadde ikke tid til å bevege seg.
Jeg tviler ikke på at akkurat nå må dere føle dere knust.
Mitt hjerte og tanker går til dem,
men spesielt til dere, foreldrene og søsknene.
-Slutt med det. -Kom an.
-Viva Rocío! -Viva!
Unna vei. Vis litt respekt, er dere snille. Kom igjen.
-Kom igjen, da. -Viva!
Gjør plass.
-Bare litt. -Slipp dem forbi, takk.
Vi tar henne ned og fører henne inn.
-Kom igjen. -La oss gå fremover.
-La oss gå litt fremover. Kom igjen. -Farvel, min vakre.
Kom igjen. Litt til. Dytt. Kom igjen.
-Gi dem et øyeblikk alene. -Kom igjen. Det er moren hennes.
På det tidspunktet
levde alle nær Rocío, inkludert alle i byen hennes, i frykt.
KRIMINOLOG
Denne frykten ble delvis drevet av panikken pressen skapte,
spesielt TV-programmene som diskuterte saken.
Dette førte til involveringen av spesialstyrken i Guardia civil
som hadde spilt en aktiv rolle i Alcàsser-etterforskningen.
Så de ble møtt med vidåpne armer.
Etterforskerne fant noen fingeravtrykk
på plastposene på det siste åstedet.
De analyserte hjulsporene på den tomme plassen.
Og de fant to tekstilfibre på Rocío Wanninkhofs kropp.
På det tidspunktet ledet ikke etterforskningen frem til noens arrest.
Men det var allerede visse opplysninger, bevis og spekulasjoner
som Guardia civil utforsket.
Siden dette fortsatt er en åpen sak, spør vi oss alle:
"Hvem er skyldig? Når blir de tatt?"
Etterforskerne måtte finne noe.
De var under sterkt press fra folket. Og de hadde ingenting.
Det at Rocíos lik ble funnet i så dårlig forfatning,
gjorde det umulig å bekrefte grunnleggende detaljer.
Som om hvorvidt Rocío hadde blitt utsatt for seksuelt overfall.
VISUELL KONTROLLRAPPORT
DET NAKNE LIKET
UNATURLIG POSISJON
Hva som skjedde?
Vel, en av teoriene og konklusjonene etterforskerne kom frem til
da de så at kroppens bein var spredt…
Siden de var spredt så vidt, trodde de at det var arrangert.
Med andre ord hadde gjerningspersonen tuklet med åstedet for å få det
til å se ut som et seksuelt overfall.
Så de utelukket seksuelle overfall
og fokuserte på motivet hat og hevn.
-Kan det ha skjedd i affekt? -Noen som er nær familien.
Noen svært lidenskapelig og forbitret.
-Svært nær dem. -Det er Margarita Landis mening.
Som jeg delvis er enig i.
Så de begynte å avhøre dem som var nærmest Rocío Wanninkhof.
VITNER VI TAR HERVED EN UTTALELSE FRA:
Selv kjæresten ble avhørt,
i tillegg til Rocíos familie.
Og alle hadde alibi.
Kan vi stille deg ett spørsmål?
Det er nesten et år siden Rocío døde.
Inntil videre har Guardia civil begrenset antall hovedmistenkte til tre.
To menn og en kvinne.
Mot slutten av året identifiserte de en mistenkt
som indisier angivelig pekte mot.
INDISIER
Det som vekket mistanke, var at noen rapporterte å ha sett en kvinne
knivstikke Rocíos bilde.
Det ser ut til at politiet nærmer seg Rocío Wanninkhofs morder.
Ikke bare kom det ut nyheter om at det var en mistenkt,
men også den mistenktes fulle navn.
Dolores Vázquez.
Der er hun, Loli Vázquez.
Tidlig om morgenen den 9. oktober i fjor ble Rocío Wanninkhof drept,
stukket ti ganger i ryggen.
Liket hennes ble funnet etter et lengre søk.
I dag tilbrakte en venn av kvinnens mor fem timer foran dommeren,
anklaget for drapet.
Kom igjen. Alle ut av veien!
Politiet ringte for å si
at de hadde arrestert María Dolores Vázquez. Loli.
Jeg var lamslått. Hun er den siste jeg ville ha mistenkt.
Hun var snill med meg under separasjonen. Hun hjalp meg med barna.
Hentet dem på skolen, ga dem skyss, badet dem, laget middag.
Mange ting.
Hvor tar dere henne med?
Morder!
María Dolores Vázquez, en nær venn av jentens mor.
…Dolores er Alicias nære venn.
Deres nære venn…
Dolores Vázquez, en familievenn.
Anklaget for å ha drept Alicia Hornos' datter, hennes tidligere nære venn.
Hun var bestevenninnen til Rocíos mor.
Hun så henne vokse opp. Hun oppdro henne som en ekstra mor.
De kjøpte seg hus i Mijas og startet et nytt liv sammen
med Alicias tre barn.
Offerets mor, Alicia, hadde tre barn.
Hun hadde skilt seg fra mannen sin, som bodde i Nederland,
og ble involvert med noen.
Hun innledet et forhold til Dolores Vázquez.
De var romantisk involvert i nesten 11 år.
Hun hjalp til med å oppdra Alicias døtre.
Men da forbrytelsen skjedde, hadde forholdet deres vært over i fire år.
Jeg elsket henne høyere enn jeg har elsket noen.
Virkelig.
Hun ga meg kjærlighet og støtte.
Hun trøstet meg…
Og jeg elsket henne så høyt.
Datteren min bodde hos dem i mange år da hun studerte i Málaga.
SØSTRENE TIL DOLORES
Og hun var med tante Loli, Alicia og Rocío da.
De er alle fine jenter.
Alicia også. Så for oss var det helt normalt.
DOMMER SENDER WANNINKHOFS ANTATTE MORDER I FENGSEL
Etterforskningen begynte å fokusere på Vázquez.
Og det var et motiv som enhver jury…
HØYESTERETTSDOMMER
…eller rett kan begynne å vurdere,
som er at jenten var et hinder, eller var imot,
eller var et problem
for Dolores sitt forhold til jentens mor.
Så vi hadde motivet.
Loli sa at om det ikke var for Rocío, hadde vi blitt sammen igjen.
Det var derfor datteren min ble drept.
Hvis hun ikke hadde vært så sjalu
og følt at jeg var med noen andre, ville kanskje datteren min ha vært i live.
Så hun gjorde det av hevn fordi jeg ikke ville tilbake til henne.
Dolores Vázquez, i media og offentlighetens øyne, var skyldig
fra det øyeblikket hun ble arrestert.
Hva tror du? Hva sier hjertet ditt?
Jeg må si at hun virker skyldig.
ARRESTERT
Selv om hun ikke har tilstått, er La Cala-beboerne overbeviste.
Det gikk rykter. Det ble allerede sagt ting om henne.
Fra begynnelsen trodde familien og politiet at angriperen kjente Rocío.
Misvisende ledetråder, angivelig plantet av Dolores,
hindret etterforskningen.
Denne forbrytelsen, denne hendelsen, har gitt materiale til TV-serier…
LEDER I DET STATLIGE LHBT-FORBUNDET
En av de første i den forstand at elementene
virkelig representerte mange underliggende sosiale problemer.
Hovedsakelig lesbofobi.
Rocíos familie sier at Dolores er en tøff kvinne som er aggressiv og eiesyk.
Hun er svært hevngjerrig og tøff.
Hvordan kan Alicia Hornos si så uhyrlige ting
og spre så mange ærekrenkende løgner om søsteren min,
vel vitende om at hun hjalp henne med å oppdra de tre barna?
Ondsinnet, aggressiv, kalkulerende.
Svært kald og kalkulerende. Absolutt.
Et bilde av henne dannet seg.
En ond kvinne, en kald kvinne.
En kvinne som hadde ventet i fire år
og laget en plan for å drepe Rocío Wanninkhof fordi hun hatet henne.
ETT ÅR ETTER ARRESTASJONEN
TINGHUS MÁLAGA
ALICIA HORNOS PÅSTÅR AT DOLORES DREPTE DATTEREN HENNES SOM HEVN
Jeg husker fortsatt køene ved døren,
for det hele hadde blitt til en såpeopera.
WANNINKHOF-FAMILIENS ADVOKAT
Folk ville følge hele rettssaken, og de gikk ikke glipp av et sekund.
De ventet i fire, fem timer
på å komme inn i rettssalen for å se hva som skjedde.
Jeg tror det er det mest urovekkende minnet jeg har.
Jeg skal følge hele rettssaken. Jeg er pensjonert og har ikke noe bedre å gjøre.
Jeg føler med den døde jentens mor.
Hun har mistet datteren sin.
Det må være en lidelse. Jeg vet det. Jeg er også mor. Og det er stort.
Og den andre kvinnen
virker så kald og kontrollerende.
Oddsen var imot Dolores fordi hun var en som ikke var likt.
Hun var ikke snill eller vennlig.
Hun var lesbisk i 1999
og kunne bli dømt til 15 års fengsel.
I løpet av denne rettssaken måtte vi utkjempe en kamp på gaten,
i tillegg til i rettssalen.
Og den informasjonen kombinert
med all den mediehypen har virkelig betydning når det er en juryrettssak.
Pressemedlemmer, vennligst bli ferdige.
Vitneavhør pågår. Det vil ta lang tid.
Over 50 personer har blitt innkalt for å vitne.
I morges ble en video fra Informe Semanal vist i retten.
Det viser et medlem av Guardia civil
som sier at det ikke var direkte bevis mot Dolores Vázquez.
…vi lar etterforskningen fortsette og tar de nødvendige skritt
for å finne bevis som vil klargjøre hva som skjedde.
Foreløpig vet vi ikke noe sikkert, ikke engang hvordan eller…
Vi har våre teorier, men vi vet ikke hva som faktisk skjedde.
Selv med manglende fysiske bevis sendte Guardia civil en rapport
som inneholdt indisier
som pekte mot Dolores Vázquez, i tillegg til en psykologisk profil.
Det viktigste beviset
var hatet Dolores Vázquez følte mot Rocío.
Du har vitnet om…
AKTOR
…at dere ofte kranglet fordi dere var så like.
Dere var begge svært stae, og dere likte å få viljen deres.
Ja, sir, men det betyr ikke at vi kranglet
i den forstand at Rocío og jeg ikke var glade i hverandre
eller at vi diskuterte.
Jeg hadde et godt forhold til Rocío, bedre enn moren hennes og familien tror.
En hushjelp, en russisk kvinne, om jeg husker rett,
fortalte om en viktig hendelse,
som noe fra en film, som var at…
Som alle husker, ble bilder av henne hengt opp over hele byen.
Hun tok en kjøkkenkniv og knivstakk et av bildene.
Mens hun gjorde det med kniven, sa hun: "Dette er mitt problem!"
Hun forklarte at: "Jeg var hjemme og gråt av synet av Rocíos bilde.
Siden hushjelpen min knapt forstår spansk,
plukket jeg opp en kniv for å vise at Rocío var drept."
MUNTLIG HØRING
Hva hadde Dolores på sin side?
Hun ble ikke sett på åstedet,
hjulsporene passet ikke med noen av bilene hun eide,
og tekstilfibrene som ble funnet stemte ikke med klærne til Doleres.
Det ble bevist at fingeravtrykkene på søppelposene
ikke stemte overens med Dolores Vázquez.
Og hun hadde alibi.
Hun sa hun hadde passet en av sine grandnieser den dagen,
men det ble ikke tatt hensyn til.
Én kommentar som stadig dukket opp, fordi du hørte folk si det offentlig, var:
"Hun sier jo ingenting. Det må ha vært henne fordi…"
Hun viste ingen anger.
Hun ga ikke uttrykk for en følelse av urett.
Og det påvirker alltid en jury.
Det at Dolores Vázquez var lesbisk,
ble brukt under rettssaken nesten som en måte å angripe henne på.
UNDERTRYKTE HOMOSEKSUELLE TILKJENNEGIR
MER EKSTREME FORMER FOR VOLD
Det var en måte å vise at Dolores Vázquez passet profilen
og var i stand til å drepe Rocío Wanninkhof.
SIDEN OFFERET ER PÅ SIN HØYRE SIDE,
INDIKERER DET SEKSUELT OVERFALL
DEN HOMOSEKSUELLE
FORÅRSAKER VOLDELIGE UTBRUDD
LYD FRA RETTSSALEN
Når vi fikk besøk eller noen kom, introduserte hun meg som sin søster
fordi hun skammet seg over forholdet vårt.
Vil du si at hun aldri aksepterte sin seksuelle legning?
Jeg tror hun hadde problemer med det.
Jeg drepte ikke Rocío. Jeg så ikke Rocío.
SLUTTPROSEDYRE
Alt jeg ber dere om, alle i Spania,
for det har blitt sagt mye om meg,
er at dere finner den som gjorde dette, for det var ikke meg.
Den som gjorde dette, er der ute. Kanskje til og med her i rettssalen.
Det har aldri vært bevis mot meg.
Det blir aldri det, for jeg er uskyldig.
Ser dere noe bevis?
Dere er også der inne. Ser dere avgjørende bevis?
SØSTEREN TIL DOLORES
Noe som kan sende søsteren min i fengsel?
Dere er jo journalister, ikke sant?
Jeg vil at hun skal få minst 20 år.
For vil jeg få tilbake datteren min om 20 år?
Det skjer ikke om 14 år eller om 30. Aldri.
Hovedsaken i ettermiddag er dommen som vil bli avsagt
ved provinsretten i Málaga.
Dere kan se hvor mange fra pressen og kameramenn er utenfor rettssalen.
Flertallet i juryen finner siktede,
Ms. Dolores Vázquez Mosquera…
…skyldig i drap.
Jeg sa til søsteren min: "Jose, vi skal vinne.
Det er ingen seier, men vi får rettferdighet."
Og hun sa: "Jeg er ikke så sikker."
Og jeg sa: "Rettferdigheten skjer fyllest."
Og det gjorde den. Takk, Gud.
Jeg kan se at aktoren for denne komplekse saken er her.
Kanskje vi kan snakke.
Hva syns du om dommen? Ditt førsteinntrykk.
Jeg anbefalte 15 år, så 15 år og én dag er ikke verst.
Morder!
COÍN ANDALUCÍA I SPANIA
Jeg husker alt om den dagen.
Alt som skjedde.
Jeg sto opp om morgen, og… Jeg gikk inn på rommet hennes, og hun var ikke der.
MOREN TIL SONIA CARABANTES
Jeg ringte vennene hennes, og de visste ikke…
De sa at de hadde fulgt henne til døren.
Jeg sa: "Men hun er ikke her."
Så jeg så ut,
og tre dører ned fra huset mitt,
vel, ved siden av treet lå…
…skoen hennes,
vesken hennes, telefonen hennes lå på bakken.
Bilen til både mannen min og naboen hadde blod på seg.
Det var den 14. august, siste dag av markedet,
og rundt klokken 16 ble jeg oppringt av en reporter fra Cadena SER
som spurte om hva jeg visste om en jente som var savnet etter Coín-markedet.
BORGERMESTER I COÍN, 2003–11
Jeg sa at jeg ikke hadde noe informasjon om det
og at ingen jenter hadde blitt rapportert savnet i Coín.
Han sa det var tilfellet.
Jeg begynte å se biler og mediebiler.
Da ble jeg på vakt og begynte å føle meg urolig.
Jeg ba om å få snakke med politimesteren.
Det var da han fortalte meg at Sonia hadde forsvunnet tidlig den morgenen,
at foreldrene hennes hadde meldt henne savnet, og at de gjorde undersøkelser
og tok innledende forklaringer.
-Her eller der nede? -Litt nærmere.
-Litt nærmere, takk. -Greit.
Her, stå sammen. For nær?
-Det går bra. -Jeg tar mikrofonen nærmere.
-Vi blir her. -Alt klart.
-Ok. -Vi vet fortsatt ingenting.
Alt jeg sier, er at om noen vet noe…
En venn, fordi en av vennene hennes må ha sett eller hørt noe, eller…
Vær så snill, snakk ut og la henne gå.
La henne gå fordi vi har fått nok av alt dette.
Fordi dette er mye. Dette er for mye.
-Takk. -Tusen takk.
-Takk, dere. -Takk.
-Er dette bra? -Ja. Flott.
Film der borte. Der nede, mot Luzern.
Rolig.
-Innsjøen. -Innsjøen, ikke sant?
Båtene.
Vi giftet oss i Coín.
Og mannen min jobbet i Sveits,
så jeg ble med ham.
Og mine tre barn ble født der.
De to eldste først, og så min Sonia.
Det er nok!
Nok!
Det er nok!
Kom igjen, si noe.
Hei.
Vi hadde jobber der, og…
-Blir det filmet? -Ja.
…vi bodde der i 26 år.
Den er kvart på åtte.
Da drar vi, alle sammen.
Og da de to eldste var ferdige med skolen,
ville Sonia flytte til Spania.
Og det ville vi også.
Så vi kom tilbake hit i 2000, 2001.
Og hun tilpasset seg bra.
Selvsagt hadde hun venner her fra da vi pleide å dra hit på ferie.
Hun hadde søskenbarnene sine. Hun hadde…
Hun planla å fortsette videregående
og få vitnemålet sitt eller…
Men sånn skulle det ikke gå.
Mens timene går, vokser fortvilelsen for familien
til 17-åringen som forsvant i Coín i Málaga i går.
Det søkes fortsatt grundig i området,
men funnet av eiendelene hennes lover ikke bra, siden noen var tilsølt med blod.
Jeg husker at det var et blinklysglass i Sonia Carabantes-saken.
Jeg vet at betjenter fra Guardia civil ble sendt
for å spørre alle mekanikere i Málaga-området
om en bil som matcher beskrivelsen hadde fått nye blinklysglass.
Vi satte i gang flere undersøkelser,
blant annet så vi på en rekke seksuelle overfall begått
nær Torremolinos og Benalmádena.
POLITIKOMMISSÆR 2000-2004
Og vi koblet det til forsvinningen av en jente i Motril,
fordi jentene hadde en ganske lik profil.
Med tanke på at de forsvant mens et marked foregikk,
begynte vi å undersøke
alle markedsarbeiderne som hadde vært i Motril eller Coín.
Gå opp og si fra om dere ser noe. Anse alt som viktig, selv om det ikke virker sånn.
Alt er viktig. Klær, sko, hva som helst. Ring meg, så kommer jeg løpende.
Folk stilte opp.
Folket som helhet var tydelige på å si:
"Dette er en lokal jente, og dette er en familie som trenger vår hjelp."
Og de begynte å involvere seg og donerte ikke bare tiden sin,
men alt som behøvdes for letingen.
Når du så ut fra vinduet oppe, og ettersom dagen gikk, var det rørende.
Det syns jeg fortsatt.
Faktum var at en jente hadde forsvunnet,
og vi måtte finne henne.
Jeg vil takke dere av hele mitt hjerte
for alt dere gjør, fra den yngste til den eldste.
BROREN TIL SONIA CARABANTES
Dere gjør en utrolig innsats.
Jeg vet ikke hvordan jeg kan takke dere, så jeg sier bare tusen takk.
Bortsett fra det fortsatte Guardia civil sin etterforskning og undersøkelser.
Men det viktigste var å finne henne i live.
SAVNET DAG 5
Har de funnet henne?
De ringte fra Madrid og sa hun har blitt funnet, men det er ubekreftet.
Men hun har blitt funnet. Ja…
-Men hvor? -De vet ikke.
Vi må løpe dit. De har ringt oss fra Madrid.
I dag klokken 12 ble liket av en ung kvinne funnet nær Coín.
Skru opp!
Rapportene er ubekreftet, men de frykter at det kan være Sonia Carabantes,
syttenåringen som forsvant på torsdag.
Liket av en kvinne har blitt funnet.
Vi frykter det verste, men venter fortsatt på bekreftelse.
Dommeren kom nettopp. Kriminalpolitiet etterforsker.
Jeg har vært i kontakt med distriktrepresentanten.
Han sa at så snart han hørte nyheten,
sendte han en kriminalteknisk enhet hit
og har stilt seg til disposisjon for meg og hele familien.
Der går de.
Det var nær Monda, byen ved siden av vår.
Og de fant henne i en bekk med…
Steiner hadde blitt lagt oppå henne, og…
Vel, det hadde regnet litt kvelden før
og mye hadde blitt vasket bort,
men hundene hadde…
De hadde allerede lett der, men…
Men den dagen fant de henne under steinene.
Offeret hadde vært på Coín-markedet den dagen.
Hun sa ha det til vennene sine noen meter fra hjemmet sitt,
og der ble hun overfalt av gjerningspersonen.
DOMMER I CARABANTES-SAKEN
Han slo henne flere steder slik at hun var delvis bevisstløs.
Hun kan ikke ha vært helt bevisst siden dette var et brutalt angrep.
Hun prøvde å forsvare seg. Han fikk henne inn i bilen.
Og han tok henne med minst 11,5 km unna til et avsidesliggende sted.
Der vet vi at han påførte henne både indre og ytre skader
og kvelte henne med en T-skjorte, som til syvende og sist var dødsårsaken.
Alle var i sjokk.
Det var en situasjon der alle var anspente.
Jenter dro ikke på markedet, på fester eller vekk fra hjemmene sine.
Det var en kontinuerlig følelse av frykt, ikke bare i Coín,
men i nabobyene også.
Ikke bra fordi jeg har to nieser og en datter, og…
Ja. Det bekymrer meg.
De sier det må være noen nært henne siden hun ble funnet ikke langt fra Coín.
Vi vet ikke hvem denne mannen er. Han er fortsatt der ute, og jentene…
Jeg har også en 15 år gammel datter. Jeg er ganske bekymret.
Det at Sonia ble funnet raskt,
gjorde at det var mulig å skaffe og analysere de tekniske bevisene.
På et møte vi holdt ved myndighetens distriktskontor,
sa oberst Paco Gabella at det var funnet spor på hendene til Sonia Carabantes.
Dette biologiske materialet ble analysert med en gang,
og det ble lagt inn i den kriminelle databasen.
Og det ble sammenlignet. Med hva?
En annen lagret genetisk profil, hentet fra sneipen
funnet 2,5 meter fra blodflekken
på den tomme plassen i Rocío Wanninkhof-saken.
Da de sammenlignet de to genetiske profilene,
fant de ut at de passet perfekt.
MANNLIG DNA
Personen på den tomme plassen i 1999
var den samme som hadde angrepet og drept Sonia Carabantes.
Jeg tror vi var de første som rapporterte at det var en DNA-match.
Det…
Det slo ned som en bombe.
Ting kommer frem i lyset.
En engelsk sigarettstump, spor av hud under Sonia Carabantes negler.
DNA fra begge tilhører samme person.
Det var noe som knyttet sammen begge forsvinningene. Noe så…
…alvorlig, så vondt…
…og noe så horribelt også.
Særlig for den som hadde sittet 17 måneder i fengsel.
Og fra da av skjedde ting i et voldsomt tempo.
SKYLDIG
15 ÅR FOR DRAP
Jeg håper at den skyldige må betale for dette
og sone hele dommen.
Sneipen ble aldri brakt opp under den 14 dager lange rettssaken.
Mye rart kom frem, men ikke det.
Spørsmålet er om nye bevis
vil frikjenne den siktede, Dolores Vázquez.
Vi sto fast i etterforskningen,
men fikk en telefon fra politistasjonen i Fuengirola
som ba meg dra dit siden det var en chilenskfødt britisk kvinne
som ville snakke med oss for å gi oss litt informasjon.
Jeg møtte Tony i 96.
Jeg kjente ham som Tony King, det var sånn han presenterte seg.
Jeg visste ikke mye om ham i begynnelsen.
Han snakker ikke mye om livet sitt.
Da jeg møtte ham, var han svært sjalu.
Han ville alltid møte meg…
TONY KINGS EKS-KONE
…og følge meg rundt.
Og alle syns han er flott og vil beskytte meg, så…
Jeg tenker det også: "Å, han er så snill. Han vil bare passe på meg."
Så det er den typen mann han virker å være,
en som står på din side.
Så vi startet et forhold,
og fem måneder senere er jeg gravid og vet ikke hva jeg skal gjøre.
Jeg forteller ham det,
og vi ender med å gifte oss når Sabrina blir født.
Og vi ender opp i Spania fordi søsteren min bor der.
Og det er i september 1997.
Tony begynner å opptre mistenkelig i Spania.
Forteller løgner, begynner å forsvinne,
mister telefoner, krasjer biler og slike ting.
Og jeg snakket med familien min og sa:
"Han er merkelig. Jeg vet ikke hva som er galt, men vi har det ikke bra."
Jeg tenker: "Jeg bør passe på ham fordi han skremmer meg."
Men jeg vet ikke hvorfor. Jeg føler det bare.
Jeg husker at jeg var i leiligheten min med datteren min.
Tony hadde lånt min venns bil.
Uansett. Men han kommer inn på et tidspunkt.
Det er sent på kvelden, og han går inn på badet,
og han bare…
Han er på badet, innelåst, en stund,
så kommer han ut, og så går han ut igjen.
Og når jeg ser på badet, er det plettfritt og rent.
Alt er rent,
og det bekymrer meg, for han er vanligvis ikke så renslig.
Han pleier å legge alt på gulvet.
Det fikk meg til å lure på hva som hadde skjedd.
Den kvelden forsvinner Rocío.
Og det var det som ga meg mistanke.
Jeg sa det til hele slekten, venner, søsteren min, alle.
Alle trodde jeg var gal.
"Hvordan kan Tony gjøre det?"
Det er meg som tenker dumme ting.
Jeg var den gale,
den som trodde mannen hennes hadde drept noen.
Det var sånn jeg var.
Så jeg separerer meg til slutt fra Tony.
Cecilia King, litt spent og nervøs for det hun skulle fortelle oss,
husket at
da eksmannen kom for å hente eller levere datteren sin,
hadde hun sett et arr eller skade på venstre håndbak.
Så det som skjer, er at Sonia forsvinner i Coín,
så jeg mistenker noe virkelig ille
fordi han hadde bandasje på hånden den dagen.
Og det kommer på TV, og jeg og David, kjæresten min,
begge to, ble overrasket og sjokkerte. "Huff. Ikke enda en jente som forsvinner."
Og vi ser på hverandre og sier "Tony" i kor.
Vi sier begge: "Det må være Tony."
Da vi hadde tatt Cecilias uttalelse,
snakket jeg med en britisk kollega, John O'Neill, som var ved ambassaden,
og jeg spurte ham om Tony Alexander King.
Jeg fikk en telefon fra Tino Villabona 14. september 2003.
LIAISONOFFISER
Og jeg kontaktet vakthavende i London
og fikk snart en svært alarmerende telefonsamtale.
Dette var åpenbart et veldig farlig individ
basert på forhistorien som ble fortalt til meg.
Han fortalte meg at de kjente Tony ved navn Tony Bromwich
og at han hadde begått seksuelle overfall i London.
Dette gjorde oss enda mer sikre på at vi var på rett spor.
Så de fant King.
De begynte å overvåke ham.
Vi fant ut at han jobbet på en pub
og at han bodde med en spansk dame i Alhaurín el Grande.
Vi ordnet overvåking på puben.
Vi så ham gå på jobb, og da han var ferdig med skiftet,
dro han overraskende nok til en skole.
Det var et hus på skolen, der han bodde.
Han hadde en bil på eiendommen.
Det var en Mazda med britiske skilt
og et ødelagt blinklysglass.
Tiden var avgjørende.
Og vi måtte ha en DNA-prøve av mannen.
Og de fikk en DNA-prøve, kanskje fra et glass
som han hadde drukket av, kanskje enda en gammel sneip.
Og de gjorde det man ville forvente.
De sjekket den. Og vet du hva? Den matchet.
ÉN MÅNED ETTER DRAPET
-Jeg kan ikke snakke. -Nei?
Så det var det. King ble arrestert
og tilsto angivelig
de første dagene til nasjonalpolitiet og Guardia civil.
Så vi visste at det var han som sto bak de to forsvinningene og dødsfallene.
Etter at saken ble avsluttet, var det selvsagt en stor hendelse i Spania…
Og det var så klart en vri.
Det var en vri i den første saken siden noen allerede hadde blitt dømt
for drapet på Rocío Wanninkhof.
En kvinne, Dolores Vázquez, ble dømt til 15 år i fengsel.
Det gjorde det til en enda større historie.
Da King ble arrestert,
hadde Dolores allerede blitt løslatt og ventet på ny rettssak
fordi Andalucías lagmannsrett hadde omgjort dommen.
Hvorfor?
Fordi juryen bare hadde indisier.
Og de sa heller ikke hva som faktisk hadde overbevist dem
om å erklære Dolores Vázquez skyldig.
FØRSTE OFFENTLIGE FREMTREDEN ETTER 519 DAGER I FENGSEL
Jeg vil ikke ønske fengsel for noen. Jeg har vært gjennom en fryktelig tid.
Mange måneder. Jeg vil helst ikke snakke om det.
HJEMME HOS DOLORES VÁZQUEZ
Jeg var to, tre måneder i isolat.
Hva annet er det å tilføye?
Jeg sier ikke at jeg ble uriktig arrestert.
Om jeg var en av de mistenkte…
Jeg hadde og har ingenting å skjule.
Jeg dro inn til avhør, og de begynte å avhøre meg og sa: "Det var deg."
Det var høyintensiv hjernevasking.
De beskrev prosessen jeg måtte gå gjennom.
De sa de ville gjøre meg til kjendis og at ingen ville tro meg.
De skulle ta meg til retten. En rask rettssak på noen måneder,
og jeg ville bli funnet skyldig av en jury. Og det var det som skjedde.
Jeg føler at dommen,
bortsett fra å mangle tilstrekkelig grunnlag,
ikke var objektiv.
For å si det sånn, tenk på hvor mange TV-program
som direkte anklaget Dolores Vázquez uten bevis.
All den informasjonen og den offentlige oppfatningen
som presse og TV sendte ut
ble lest, sett og hørt
av jurymedlemmene og dommeren hver dag.
Da morderen ble funnet og det var tydelig at Dolores ikke var involvert,
begynte jeg å tenke, og jeg innså
at jeg hadde internalisert all den lesbofobien
media og andre hadde spydd ut.
FORFATTER
Hvordan jeg hadde trodd på informasjon som ikke var informasjon, bare fordommer.
Så jeg begynte å forske på det som ble sagt i media og ble overrasket.
Jeg bestemte meg for å skrive bok.
DOMMEN PÅ GATEN
Over tid ble Dolores Vázquez tilskrevet kvaliteter
som ble oppfattet som maskuline.
Noen var helt latterlige.
Noe av det de sa, hvis du ser på det…
For eksempel påpekte de at hun kunne karate, som om det var ille.
Det at hun trente var negativt.
At hun hadde hes stemme, var kommanderende og hadde autoritet.
Med alt dette prøvde de å tegne et bilde av en maskulin kvinne,
med de negative konnotasjonene det kunne ha.
HUN HADDE FARSROLLEN
De kalte henne ufruktbar, sjalu på en kvinne som fødte og kunne være mor.
De sa de var usunne par som levde…
Usunne forhold som kan føre til drap.
Alt det opprøret stammet faktisk
fra et samfunn som ikke aksepterte den typen forhold.
Er det mulig at forholdet mellom Rocío og Dolores Vázquez
var dårlig fordi datteren din ikke godtok
at du var romantisk involvert med en annen kvinne?
Det preget oss veldig.
Hvis du anklager feil person,
hvis du ikke har nok bevis, beskylder du vel ikke noen andre?
Fordi hvis de hadde gjort det kjent
eller etterforsket nærmere og ikke fokusert på bare én person,
ville de ha funnet ham.
Da kunne det som skjedde med datteren min ha vært unngått.
I 2003…
…da han ble arrestert for drapene i Spania,
så jeg på nyhetene…
KUNSTNER
…at "den britiske statsborgeren Alexander King har blitt arrestert".
Og jeg begynte å rope til TV-en, pekte, ble svært opprørt.
"Nei, det er ikke Alexander King.
Det er Tony Bromwich."
Jeg kunne ikke tro det. Jeg…
Der er det ansiktet jeg ikke kan glemme igjen.
I 1985…
…var det en rekke urovekkende forbrytelser mot unge kvinner nord i London,
i Holloway-distriktet.
De ga ham et navn: "Holloway-kveleren".
Pressen gjør ofte det, men det beskrev det som skjedde.
Kvinner ble kvalt.
SEXFORBRYTER-TERROR
Jeg minnes at det var syv ofre.
Jeg tror den yngste jenten var 15,
og kanskje den eldste kvinnen var tidlig i trettiårene.
Det var i 1985.
Da jeg gikk opp trappen mot leiligheten min, så jeg opp og tenkte:
"Å, det er noen der.
Må være noen andre som tar heisen." Ikke sant? Det er vanlig, det.
Det første slaget var nok det hardeste.
Jeg traff gulvet.
Jeg hadde brudd i skallen.
Han bandt skjerfet mitt hardt…
…og…
…og begynte å holde på med meg.
Løftet opp toppen min, puttet hendene sine i buksene mine.
Han kunne ikke ta av meg buksene fordi jeg var gravid,
og jeg hadde bundet fast buksene med et skjerf.
Jeg klarte å reise meg,
og han tok meg i et nakkegrep og kvelte meg.
Han sa ingenting,
og håret mitt var overalt. Det var blod overalt.
Hva skulle jeg holde? Hodet, hendene? Så jeg krøp sammen i hjørnet,
og det var da jeg sa: "Vær så snill, ikke drep barnet mitt.
Jeg er gravid. Ikke drep barnet mitt."
Og det var mitt øyeblikk.
Jeg rørte noe i ham.
Og jeg hvisket stille:
"Kom igjen. Løp. Jeg skal ikke si det til noen. Bare løp.
Jeg skal ikke si noe."
Og det gjorde han.
DEN MISTENKTE COSTA-MORDEREN ER "HOLLOWAY-KVELEREN"
Jeg fikk vite at han hadde byttet navn da jeg leste det i avisen, som alle andre.
Jeg visste ikke at han byttet navn fordi han var Holloway-kveleren.
Jeg visste ikke det i det hele tatt.
Da jeg fant det ut, var det et sjokk.
Det var grusomt.
Jeg var ikke meg selv på lenge.
Det var ekkelt å finne ut at mannen jeg var gift med hadde gjort noe sånt.
At han hadde gjort det med de jentene. Jeg er så lei for det.
Bromwich, som han ble kalt da, ble arrestert for dette.
Og først, som i Spania da han ble avhørt, innrømmet han at han hadde gjort det,
og så trakk han det tilbake i retten under rettssaken.
Så han fikk ti års fengsel den gangen
og dro i fengsel i 1986,
tror jeg rettssaken var ferdig. Og han kom ut i 1991.
Og innen tre måneder, tror jeg, ble han arrestert på nytt
for et nytt lovbrudd mot en kvinne med skytevåpen.
Han ble siktet for ran, selv om angrepet hadde seksuelle overtoner.
Og han dro tilbake i fengsel.
Innen et år var han inne igjen
og kom ut igjen, om jeg husker rett, rundt 96.
Og da hadde han blitt identifisert av flere
som ringte inn til TV-programmet Crimewatch i Storbritannia,
som hadde identifisert ham, tro det eller ei,
da han prøvde å overfalle en ung ungarsk au pair.
Vi begynte med Crimewatch i 1983,
og jeg presenterte det til rundt 2007.
Programmet med King, eller Bromwich, som vi kjente ham som da…
TIDLIGERE VERT, CRIMEWATCH
Akkurat denne episoden, eller denne appellen,
for Bromwich, for King, var bare en del med overvåkingsfilm.
Sent en søndagskveld for tre uker siden ble en au pair overfalt
da hun gikk hjem nær Leatherhead i Surrey.
Politiet tror at spesielt én mann kan hjelpe.
Han er en av passasjerene på Epsom stasjon.
Det er rundt 23:30 på søndag den 10. august.
Er dette deg? Var du også på plattformen?
Hvis du var i Leatherhead eller Epsom, ring,
selv om du ikke husker mannen.
Og ring med en gang hvis det er deg eller du kan fortelle oss hvem han er.
Jeg kontaktet programmet og fortalte hvem jeg trodde
og visste det var.
Og innen de fant ut hvor han bodde
og nøstet sammen trådene,
hadde han forlatt landet og dratt til Spania.
Hvis du har 15 millioner seere for et TV-program
og ansiktet ditt vises tydelig der,
eller du har mistanke om at du kan ha blitt filmet,
vil det være lurt å komme seg ut av landet fortest mulig.
Jeg hadde et band før jeg ble overalt.
Jeg skulle signere kontrakt med Virgin,
men jeg mistet stemmen min.
Jeg tror at når du blir traumatisert,
er en av de første tingene som påvirkes av nerver stemmen din.
Jeg kunne ikke synge.
Da de endelig arresterte
den forbryteren,
begynte det å bli snakk om
at Interpol hadde spurt Spania om hvor han var.
Da vi hørte her i Spania at det eksisterte en rapport,
førte det naturlig nok til frykt.
Saken ble brukt til politiske formål
av både de med makten og opposisjonen,
med en parlamentarisk etterforskning av innenriksminister Ángel Acebes
om denne saken og hvorfor de ikke hadde grepet inn.
King-saken ble diskutert i deputertkammeret.
Innenriksminister Ángel Acebes stilte i parlamentet på eget initiativ
for å redegjøre for Rocío Wanninkhof og Sonia Carabantes etterforskninger.
Ministeren forklarte at britisk politi hadde sendt et memo
for å be om bekreftelse på at han bodde i Spania
og nevnte lovbrudd han var anklaget for.
Men siden britisk politi klassifiserte det
som lav risiko og ikke ba om utlevering,
ble det ansett som løst når Kings adresse ble bekreftet.
Så vidt jeg vet informerte de om at han var der gjennom Interpol.
Og jeg tror de kan ha kontaktet ham
for å se om han ville komme tilbake
for å bli avhørt i forbindelse med Leatherhead-saken,
noe han ikke ville gjøre. Han ville ikke ha valgt det.
Herr Minister, den 15. september 1998 fant Scotland Yard
Anthony Alexander King i Mijas gjennom deg.
PARLAMENTSMEDLEM - DE FORENTE VENSTRE
Du fikk beskjed om hvem han var,
hans tidligere dommer og faren han utgjorde.
Det britiske politiet sa også: "Han er en trussel mot kvinner i Spania."
STATSSEKRETÆR, 2002–2004
Men det som ikke gir mening er det overveldende faktum
at en farlig forbryter ble identifisert…
PARLAMENTSMEDLEM - PSOE
…men det ble ikke registrert eller rapportert riktig.
Et memo fra Interpol kan ikke håndteres
slik det ble av politiet under ditt lederskap.
Det er sant at vi fikk en faks fra Interpol i London
som sa at Tony Alexander King… Ikke skulle arresteres, men undersøkes.
Vi hørte ikke tilbake fra dem.
Men det er vanlig, for vi får mange telefakser fra Interpol
om alle slags folk som er på Costa del Sol.
Ikke bare de som er involvert i sexforbrytelser, men narkotikasmugling,
drap og bedrageri… alle former for kriminalitet.
Dette var klanderverdige handlinger
som har ført til lidelse, spesielt for familiene…
PARLAMENTSMEDLEM - PNV
…til Rocío Wanninkhof og Sonia Carabantes,
og en annen person, Dolores Vázquez,
som har levd i et helvete i lang tid.
Hvis vi bruker standardene for enhver etterforskning
på Rocío Wanninkhof-saken,
kan vi konkludere med at Guardia civil
styrte etterforskningen i retning av å fokusere på Dolores Vázquez,
som passet til den mest plausible kriminelle profilen.
Myndighetene har aldri sagt unnskyld til meg,
heller ikke minister Acebes, som tror han vet alt.
De har ikke kontaktet meg i det hele tatt.
Måtte jeg miste datteren min for at de endelig skulle kunne ta morderen?
De tok ham jo fordi datteren min forsvarte seg.
Det var ikke jeg som sendte María Dolores Vázquez i fengsel.
Politiet sa til meg at de skulle låse inn Dolores Vázquez.
At hun var den mistenkte.
At hun var Rocíos morder.
Så hvis noen skylder den damen en unnskyldning, er det politiet.
Jeg skylder ingen en unnskyldning. Jeg buret ikke inn noen.
Vær sterk!
Jeg er uskyldig!
Det var en urovekkende rettssak, fordi det heldigvis ikke er noe man ser hver dag.
Det var en alvorlig sak
siden det virket som om offeret ble tilfeldig valgt.
Noe som betyr at dette skjedde personen på grunn av en tilfeldighet.
Og det påvirker deg på alle nivåer,
som dommer og som menneske.
Jeg tror bevisene var så solide at han endte opp med å inkriminere seg selv.
Kanskje fordi han følte seg som midtpunktet da.
Jeg husker at jeg så ham på TV,
snakkende til media mens han ble ført inn i en politibil.
Men det var mer et ønske om oppmerksomhet
enn en følelse av anger eller det at han følte at han hadde gjort noe galt.
De dekker over for drapet!
De er kriminelle! De hindrer rettens gang! De har ingen rett til å holde på meg!
Jeg har lurt på hvem som drepte min datter i syv år, to måneder og 12 dager.
-Hva vil du få ut av denne rettssaken? -Rettferdighet.
For min datter, en gang for alle.
I en av Tony Kings uttalelser til etterforskerne,
prøvde han å inkriminere Dolores Vázquez
og dra henne tilbake i rettssaken.
Jeg vet ingenting om denne mannen. Eller noe annet.
Men jeg har blitt lynsjet én gang før og er livredd for at det skal skje igjen.
Jeg er uskyldig! Jeg vil at retten skal anerkjenne min uskyld.
Jeg burde ikke måtte være her og forklare meg!
Jeg burde ikke måtte forklare noe!
Men folket og det spanske samfunnet krever
at jeg, på toppen av alt annet, beviser min uskyld.
For min Rocío, stakkars Sonia og mange andre kvinner.
Nei. Han handlet alene. Alltid.
Han handlet alene. Hver gang han gikk ut, dro han alene.
Og han fanget de jentene, overfalte dem og drepte dem.
Dolores Vázquez hadde veldig uflaks, men også flaks.
Hun kunne enda ha sittet inne eller nettopp ha blitt løslatt.
En ny rettssak ble beordret. Hvem vet hva utfallet kunne ha blitt.
Hadde gjerningsmannen ikke blitt funnet, vet vi ikke hva som kunne ha skjedd.
I dag frikjente retten i Málaga Vázquez for drapet på Rocío Wanninkhof,
noe som avsluttet mer enn fire års kamp for Dolores Vázquez.
Jeg vedder på, og det kan bekreftes i avisarkivene, at Dolores' arrestasjon
tar mye mer plass enn frikjennelsen hennes.
Journalistene som hadde skrevet krenkende, fæle ting om henne,
sa ikke: "Vi tok feil. Så fryktelig. Hvordan kunne vi bli så revet med?"
Som jeg eller andre i LHBT-bevegelsen kan si:
"Det er fryktelig. Vi tok så feil. Hvordan kunne vi også bli så revet med?"
Ingen sa det.
Det var mer som: "Vi går videre. Vi fant morderen.
Glem den damen. La oss gå videre."
Og ja, det er også forferdelig.
Den som forvolder skade, bør være den første som beklager.
Og systemet forårsaket åpenbart skaden.
Så vidt jeg vet har ikke staten gitt henne kompensasjon.
Det syns jeg er en stor feil.
Jeg snakker mye med dette bildet.
Siden hun alltid smiler, sier jeg: "Du smiler alltid til moren din."
Jeg sier: "Du ser så flott ut, vennen.
Du er så pen. Så trist at du ikke er her med meg."
Og hun ser ut til å smile og forstå.
Hun var en glede
og ga meg alltid kyss og klemmer og sa: "Du er så pen."
Sånn var hun.
Og nå er jeg alene, uten min lille jente.
Folk sier: "Du og mannen din er så sterke."
Det er ikke det at jeg er sterk. Jeg har bare ikke noe annet valg enn å fortsette.
Det er slikt et sjokk.
Kan ikke forklare hvor stort sjokket er, og hvor mye jeg har vasket meg
for å prøve å bli kvitt Tony, følelsen av Tony på meg.
Ja. Jeg har blitt redd for menn. Helt sikkert.
Men det som holdt meg gående var datteren og sønnen min.
Jeg måtte passe på dem, så jeg må jo bare være mor.
Jeg har fått en mulighet til å snakke.
Jeg tror det kan hjelpe meg med å få litt mer avslutning.
At det som skjedde med meg, er viktig nok til at dere kommer.
For meg er ikke kampen over.
Det handler ikke om økonomisk kompensasjon.
Det handler mer om å vise det spanske samfunnet
at jeg er helt uskyldig og alltid har vært det.
Slik at når jeg går på gaten, vil ikke folk dulte i hverandre.
Eller om jeg prøver sko på El Corte Inglés,
bare for å nevne en butikk,
og innen 20 minutter er jeg omgitt av kvinner.
"Se hvem det er."
Jeg venter fortsatt på at noen skal beklage til meg.
TONY ALEXANDER KING BLE DØMT
FOR DRAPENE PÅ ROCÍO WANNINKHOF OG SONIA CARABANTES.
DOMMEN VAR PÅ 53 ÅR.
DOLORES VÁZQUEZ HAR IKKE MOTTATT KOMPENSASJON.
INGEN HAR TATT ANSVAR.
INGEN HAR BEKLAGET TIL HENNE.
HVIS DU ELLER NOEN DU KJENNER HAR OPPLEVD SEKSUELL VOLD,
GÅ TIL: WWW.WANNATALKABOUTIT.COM
FOR Å FINNE MER INFORMASJON OG KRISERESSURSER.
Tekst: Anniken Einan